26.9.2023
MT
Il-Ġurnal Uffiċjali tal-Unjoni Ewropea
L 237/867
(b) il-limitu kuntrattwali (ara l-paragrafu 34) huwa modifikat sabiex il-flussi ta’ flus ikunu fil-limitu kuntrattwali jekk huma jirriżultaw minn obbligu sostantiv tal-entità li tikkonsenja flus f’data preżenti jew futura.
L-entità ma għandha ebda obbligu sostantiv sabiex tikkonsenja flus jekk din ikollha l-kapaċità prattika li tiffissa prezz għall-wegħda li tikkonsenja l-flus li jirrifletti b’mod sħiħ l-ammont ta’ flus mwiegħda u r-riskji relatati; (c) l-allokazzjoni tal-marġni ta’ servizz kuntrattwali (ara l-paragrafi 44(e) u 45(e)) hija modifikata sabiex l-entità għandu jkollha tirrikonoxxi l-marġni ta’ servizz kuntrattwali matul id-durata tal-grupp ta’ kuntratti b’mod sistematiku li jirrifletti t-trasferiment tas-servizzi ta’ investiment skont il-kuntratt.
MODIFIKA U RTIRAR TAR-RIKONOXXIMENT
Modifika ta’ kuntratt tal-assigurazzjoni 72
Jekk it-termini ta’ kuntratt tal-assigurazzjoni jiġu modifikati, pereżempju, permezz ta’ ftehim bejn il-partijiet għall-kuntratt jew permezz ta’ bidla fir-regolament, entità għandha tirtira r-rikonoxximent tal-kuntratt oriġinali u tirrikonoxxi l-kuntratt modifikat bħala kuntratt ġdid, billi tapplika l-IFRS 17 jew Standards applikabbli oħrajn jekk, u biss jekk, tiġi ssodisfata kwalunkwe waħda mill-kundizzjonijiet f’(a)–(c).
L-eżerċitar ta’ dritt inkluż fittermini ta’ kuntratt mhuwiex modifika.
Il-kundizzjonijiet huma li: (a) kieku t-termini modifikati kienu inklużi fil-bidu tal-kuntratt: (i) il-kuntratt modifikat kien ikun eskluż mill-kamp ta’ applikazzjoni tal-IFRS 17, bl-applikazzjoni tal-para­ grafi 3–8A; (ii) entità kienet tissepara l-komponenti differenti mill-kuntratt tal-assigurazzjoni ospitanti billi tapplika lparagrafi 10–13, li jirriżultaw f’kuntratt tal-assigurazzjoni differenti li għalih kien japplika l-IFRS 17; (iii) il-kuntratt modifikat kien ikollu limitu tal-kuntratt sostanzjalment differenti bl-applikazzjoni tal-parag­ rafu 34; jew (iv) il-kuntratt modifikat kien jiġi inkluż fi grupp differenti ta’ kuntratti bl-applikazzjoni tal-paragrafi 14–24.
(b) il-kuntratt oriġinali ssodisfa d-definizzjoni ta’ kuntratt tal-assigurazzjoni b’aspetti diretti tal-parteċipazzjoni, iżda lkuntratt modifikat ma għadux jissodisfa dik id-definizzjoni, jew viċi versa; jew (c) l-entità applikat l-approċċ tal-allokazzjoni tal-primjum imsemmi fil-paragrafi 53– 59 jew fil-paragrafi 69–70 għall-kuntratt oriġinali, iżda l-modifiki jfissru li l-kuntratt ma għadux jissodisfa l-kriterji ta’ eliġibbiltà għal dak l-approċċ fil-paragrafu 53 jew fil-paragrafu 69.
73
Jekk modifika ta’ kuntratt ma tissodisfa l-ebda waħda mill-kundizzjonijiet speċifikati fil-paragrafu 72, l-entità għandha tittratta l-bidliet fil-flussi ta’ flus ikkawżati mill-modifika bħala bidliet fl-istimi tal-flussi ta’ flus tależekuzzjoni billi tapplika l-paragrafi 40–52.
Irtirar tar-rikonoxximent
74
Entità għandha tirtira r-rikonoxximent ta’ kuntratt tal-assigurazzjoni meta, u biss meta: (a) jiġi eżawrit, jiġifieri meta l-obbligu speċifikat fil-kuntratt tal-assigurazzjoni jiskadi jew jiġi rilaxxat jew ikkanċellat; jew (b) tiġi ssodisfata kwalunkwe waħda mill-kundizzjonijiet speċifikati fil-paragrafu 72.